ยำตำรวจหั่นดอกไม้และกระบอง 14/01/61
พล.ต.อ.เฉลิมเกียรติ - พล.ต.ท.ณัฐธร - พล.ต.ท.คำรณวิทย์,โอม อมฤต เข้าเวรคอลัมน์ ยำตำรวจ ฉบับวันอาทิตย์ ที่ 14 ม.ค.2561,ยุทธจักรสีกากี ไม่ว่ายุคสมัยใด การ วิ่งเต้น กลายเป็นวัฒนธรรมตำรวจไปเสียแล้ว ใครไม่มีเส้นสายอย่าหวังได้เลื่อนขั้นเลื่อนตำแหน่ง แม้ในยุคเข้ม คสช.ยุคนี้ก็ตาม,โผแต่งตั้งโยกย้ายข้าราชการตำรวจระดับ รอง ผบก.-สว.เริ่มขึ้นแล้ว พล.ต.อ.จักรทิพย์ ชัยจินดา ผบ.ตร. เป่านกหวีดให้กำลังพลเตรียมเสนอรายชื่อเรียงลำดับอาวุโส ส่งตรงขึ้น ตร.ให้เสร็จสิ้นวันที่ 31 ม.ค.นี้,ถือเป็นการแต่งตั้งโยกย้ายระดับผู้ปฏิบัติการจริงๆ โดยเฉพาะระดับ ผกก.หัวหน้าสถานีตำรวจ ต้นธารของการผดุงความยุติธรรม ที่ ผบ.ตร.จักรทิพย์ บอกอยู่เสมอว่า โรงพักคือจุดแตกหัก ถ้าโรงพักดีประชาชนก็แฮปปี้,ก็ต้องฝาก พล.ต.อ.จักรทิพย์ พล.ต.อ.เฉลิมเกียรติ ศรีวรขาน รอง ผบ.ตร. พล.ต.อ.รุ่งโรจน์ แสงคร้าม รอง ผบ.ตร. พล.ต.อ.ศรีวราห์ รังสิพราหมณกุล รอง ผบ.ตร. และคณะ ก.ตร.ทุกท่าน พบตำรวจรายใดประวัติหิวโซมักมากอย่าปล่อยผ่านไป ครองตำแหน่ง ครองตัวครองตนมาถึงขนาดนี้ต้องกล้าที่จะ หยิบ ชื่อออกครับ,เกี่ยวก้อยไปล่าตัวยากูซ่าหมายเลข 1 พล.ต.อ.วิระชัย ทรงเมตตา รอง ผบ.ตร.และโฆษก ตร. พร้อม พล.ต.ท.ณัฐธร เพราะสุนทร ผช.ผบ.ตร. ดูแล สตม. และต่างประเทศ ลงพื้นที่ สภ.เมือง จ.ลพบุรี หลังจับกุม นายชิเกฮารุ ฮิเรอิ ชาวญี่ปุ่น หนีคดีฆ่ารองหัวหน้าแก๊งยากูซ่าที่ญี่ปุ่นมากบดานประเทศไทยกว่า 14 ปี ถูกดำเนินคดี พ.ร.บ.คนเข้าเมือง แล้วส่งให้ญี่ปุ่นดำเนินคดีข้อหาหนัก,ยากูซ่ารายนี้เกมเพราะชอบอวดรอยสักลายพร้อยเป็นรูปเสื้อทั้งตัวจนโลกโซเชียลนำไปโพสต์แชร์ต่อๆกัน และให้ทางสถานทูตญี่ปุ่นตรวจสอบยืนยันกลับมาว่าเป็นระดับหัวหน้าแก๊งยากูซ่าหลบหนีคดีฆาตกรรม ตำรวจลพบุรีจึงตามไปจับได้ที่บ้าน โบแดงของตำรวจอีกชิ้นหนึ่งที่อาศัยโลกโซเชียล,แก้ไขได้ต้องรีบทำ คดีจับขัง น้องณิชา เหยื่อแก๊งคอลเซ็นเตอร์ที่ทำบัตรประชาชนหาย โดนเอาไปเปิดบัญชีธนาคารถึง 9 บัญชี 7 ธนาคาร รับโอนเงินเข้าจากแก๊งคอลฯ จนตำรวจ สภ.บ้านตาก จ.ตาก ขอศาลออกหมายจับร่วมแก๊ง เจ้าตัวขอความเป็นธรรม ทำบัตรหายรีบแจ้งความแล้วทำใหม่ทันที ไม่ได้เป็นแก๊งคอลฯแต่อย่างใด พร้อมหลักฐานภาพวงจรปิดมีคนร้ายตระเวนเปิดบัญชีและกดเงินเหยื่อคนละคนเลย,ตำรวจ สภ.บ้านตาก แจงยิบ ออกหมายเรียก 2 ครั้งไม่ยอมมาพบพนักงานสอบสวน จึงขอศาลออกหมายจับตกเป็นผู้ต้องหา แต่ถ้าพยานหลักฐานไม่ใช่ คนร้ายก็ต้องทำคดีสั่งไม่ฟ้อง บทเรียนนี้ชี้ชัดต้นธารความยุติธรรมสำคัญขนาดไหน คนบริสุทธิ์ต้องเข้าคุกมันเจ็บปวดสาหัส,ตำรวจน้ำดี บิ๊กหมง พล.ต.ต.มงคล วรุณโณ ผบก.น.5 ฟิตจัด ดึกดื่นออกตรวจพื้นที่ความรับผิดชอบแบบไม่รู้จักเหน็ดเหนื่อย ทำเอาลูกน้องผู้ใต้บังคับบัญชาต้องฟิตตามนายไปด้วย ชาวบ้านอุ่นใจเห็นตำรวจดูแลความปลอดภัยฝากชมมาครับ พล.ต.ท.ชาญเทพ เสสะเวช ผบช.น.ตบรางวัลหน่อยเป็นไร,เกษียณแล้วอุทิศตนเป็น จิตอาสา มีความสุขสุดๆสำหรับ พล.ต.ท.คำรณวิทย์ ธูปกระจ่าง อดีต ผบช.น.ชาวบ้านเรียก หมอแจ๊ด ติดปาก ทำ มูลนิธิจงกลธูปกระจ่าง แพทย์ทางเลือกแผนโบราณ รักษาฟรี ผู้เจ็บป่วย อัมพฤกษ์อัมพาต เข่าเสื่อม เลือดลมเดินไม่ดี จองคิวรักษานานกว่า 8 เดือน เปิดคลินิกทุกวัน เว้นวันพระและวันเสาร์,บิ๊กแจ๊ดแจ้งมาเตรียมจัดกอล์ฟการกุศลระดมทุนเข้ามูลนิธิจงกลธูปกระจ่างไว้สำหรับรักษาประชาชนทั่วไป ได้ โปรหมาย ประหยัด มากแสง และ โปรเล็ก ถาวร วิรัตน์จันทร์ เป็นหัวแรงสำคัญ ใครอยากทำบุญเชิญได้ครับ.,โอม อมฤต
ยุทธจักรสีกากี ไม่ว่ายุคสมัยใด การ วิ่งเต้น กลายเป็นวัฒนธรรมตำรวจไปเสียแล้ว ใครไม่มีเส้นสายอย่าหวังได้เลื่อนขั้นเลื่อนตำแหน่ง แม้ในยุคเข้ม คสช.ยุคนี้ก็ตาม
มงคล วรุณโณ,บิ๊กหมง,คำรณวิทย์ ธูปกระจ่าง,ยำตำรวจหั่นดอกไม้และกระบอง,โอม อมฤต,ข่าวทั่วไป